
Opdræt af Gulhovedet Lori 

Trichoglossus euteles (TEMM.) 

Engelsk: Perfect Lory, Yellow-headed Lorikeet, The Plain Lory. 
Tysk: Gelbkopflori. Fransk: Perruche eutéle, Perruche iris femelle. 

Vedrørende farvebeskrivelse henvises til „Papegøjebogen“, hvor det 
blandt andet også er nævnt, at unge fugle kan have et mere grønt ho¬ 
ved, der ikke kontrasterer så meget med kroppens grønne farve, samt at 
der er anerkendt en noget mørkere lokalrace, som findes på øen Flores, 
medens den nominelle art er hjemmehørende på de små Sundaøer, Ti- 
mor og øerne nord for denne. 

En fugleven fortalte mig en dag i 1962, at han havde set et par fugle 
hos Poul Madsen i Glostrup, de var grønne med gult hoved, gul ryg og 
med rødt næb, så min nysgerrighed var vakt, selv om jeg ikke af den 
beskrivelse kunne finde ud af, hvad det var for fugle. 

Jeg måtte derfor afsted med kassen, både den under armen og den i 
baglommen - for en sikkerheds skyld - og jeg blev meget overrasket, da 
jeg fik fuglene at se. 

Det var gulhovedet lori og der var to fugle i meget fin kondition, 
tillidsfulde og iøvrigt sådan, at alt godt, der kan siges om fugle, som 
man kan lide, passede på dem. - Altså lige ned i kassen og tak for dem, 
Poul Madsen. 

Jeg satte dem i en lille voliere og det varede ikke længe, før de be¬ 
gyndte at sove sammen i kassen, - men de sov vist kun, så der blev ikke 
mere ud af det, og de opførte sig heller ikke helt, som jeg kunne ønske 
mig det. 

På et senere tidspunkt fik jeg fat på nogle stykker til, men der var en 
væsentlig forskel på dem og de først ankomne. De sidste var mere 
grønne og havde ikke den stærkt gule farve på bryst og hoved, og selv 
i volieren, hvor de gik sammen, holdt de første sig for sig selv, så som¬ 
meren 1963 gik, uden at der skete noget af det, som jeg kunne ønske, - 
selskabet passede dem ikke. 

Hele vinteren og foråret 1964 havde jeg fuglene sammen i en stor 
indendørs voliere, de gik til kassen, men der var ikke opførsel over det 
og det viste sig, at hannens ovemæb var begyndt at vokse skævt, så det 
blev til et helt korsnæb. Jeg måtte have fat i ham og klippe og file så 
meget, at jeg fik rettet næbbet meget op, men så rettede fuglen sig også 
igen. Den væsentligste grund dertil var dog nok, at jeg gav fuglene en 
hel del grene at arbejde med, de bed og gnavede i dem, så der siden 
ikke har været noget i vejen med næbbet. 

Fuglene gik stadig i samme voliere, da jeg var i gang med at lave et 
nyt fuglehus til lorieme, og først i slutningen af 1964 var det så langt 

fremme, at de gulhovede kunne flytte ud i det, men der er vel helle) 
ikke noget skønnere, end at kunne give fuglene mere plads, mere lys, 
passende varme og frem for alt, ro! 

I januar i år kunne jeg konstatere, at begge fuglene var i topform, 
de dansede og nikkede til hinanden, men efter en måneds forløb var 
der endnu ikke kommet æg og en del af redematerialet var båret ud. 
Det var især gået ud over tørvestrøelsen, så jeg havde næsten slået ud 
af hovedet, at der skulle blive noget ud af det, - men de sov stadig 
sammen i kassen, så man ved jo aldrig ... - vel? 

I midten af marts sporede jeg en forandring! - Nu var der kun een 
af fuglene ude ad gangen: I flere dage så jeg kun een af dem, så hvad 
nu? - En forsigtig redekontrol viste 3 æg, - men hvad så? - Jeg har 
aldrig tidligere konstateret 3 æg hos lorier, så skulle det nu vise sig at 
være to hunner, - jeg var lidt i tvivl igen. 

Men ti dage senere ville jeg have klarhed i den sag, så jeg tog kas¬ 
sen ned og flyttede lidt på hunnen. - Jo, æggene havde den mørke tone, 
som de skal have, hvis man kan vente et godt resultat. Og hun tog det 
pænt, men det skal man vist ikke regne med i alle tilfælde. Ja, så var 
der jo ikke andet at gøre end at vente. 

Den 2. april hørtes den første spæde klynken fra kassen, og havde det 
været spændende før, var nysgerrigheden jo ikke mindre nu, - men så 
begyndte det hele Foderspørgsmålet! - Alt blev forsøgt og det bedste 
var ikke for godt. Men det bedste var dog, at melorme, som fuglene 
aldrig før havde rørt, blev taget nu, og hannen sad nu på det ene ben 
med en melorm i „den anden hånd“ og sugede indholdet ud af ormen. 
Jeg mente så, at det måske var bedre med pupper eller små orme, men 
nej, der blev alt for meget svind, der røg for mange på gulvet. 

Men man syntes jo stadig, at der ikke blev spist nok og at der skulle 
findes på endnu mere forskelligt foder, så der blev prøvet nye foder¬ 
emner såsom mosede kartofler, flødeskum, ost, foruden semoulevælling, 
sandkage, revet gulerod, æg, rasp, æble, pære, appelsin, banan, vindrue, 
jordbær, hindbær og fremfor alt, honning. 

Ja, i den periode var det ikke altid man var glad for at køre i forret¬ 
ningen, når man om morgenen ikke havde hørt de gulhovededes unger, 
så længe varede det ikke, før man måtte hjem igen for at høre, om der 
var liv i dem. Men når barnet ikke skriger, er det som regel et sundt 
barn, og vi når så til den 24. april. 

Ungerne er nu 3 uger gamle og jeg havde ellers tænkt mig at tage 
en tur til Nykøbing, men da jeg kom hjem fra forretningen, skreg un¬ 
gerne og jeg kunne høre, at der var noget galt. De gamle fugle var 
begge gået af, så jeg løb risikoen og gik ind i volieren, - og så styrtede 
de gamle ind i kassen igen. 

Ikke desto mindre måtte jeg jo se, hvad der var i vejen, så kassen 
blev taget ned og jeg blev ellers noget chokere! Kassen var våd indeni 
og ungerne helt våde - der var 2, det tredie æg var helt væk - og gode 
råd var dyre. Jeg tog to håndfulde tørt sand og to håndfulde spåner og 

det hele blev drysset ned i kassen, alt mens både unger og de gamle 
var i kassen, så der blev bidt noget. Jeg var ikke så lidt betænkelig ved 
situationen, for jeg måtte jo løfte ungerne op af spånerne, der var 
drysset ned over dem. 

Kassen blev hængt op igen, men så snart jeg var ude af volieren, var 
de gamle også ude af kassen og da var klokken 18,30. - Mon de ville 
gå ind igen? 

Det blev en lang ventetid og jeg gik ude i haven for ikke at forstyrre, 
det måtte jo komme an på, om de havde tilstrækkelig ro. 

Og klokken blev 24,10, før de gamle fugle gik i kassen igen. Men 
heldigvis gik de ind til ungerne og om grunden til at det varede så 
længe, så var nervøsitet, forskrækkelsen, eller at jeg havde brugt teak¬ 
træsspåner, som var det eneste jeg havde ved hånden, det ved jeg ikke, 
men naturligvis åndede jeg lettet op, da de blev i kassen, og ikke min¬ 
dre var lettelsen, da jeg også næste morgen kunne konstatere, at alt var 
i orden. 

Den 12. maj var jeg så fræk at kigge i kassen igen og så da to næsten 
fuldfjerede unger, men først den 2. juni kom den første af dem ud. 
Den 4. juni kom den anden og det var et skønt syn at se dem sidde ude 
begge to, men også at se dem gå i seng med far og mor både til middag 
og til aften; hvor er det dejligt med lydige børn! 

Ungerne var mørknæbbede, men ret hurtigt blev deres næb rødgult, 
og nu - da de er fire måneder gamle - ser de næsten ud som de gamle, 
blot har de nogle ligesom næsten sorte aftegninger over vingerne. 

Således var det. altså at følge de gulhovede, og mange timer er brugt 
til at passe dem, men også til bare at kigge. Men hvad gør det, når man 
har en hobby og kan glæde sig ved den, og så oven i købet en gang 
imellem opnår at se sine fugle komme med et resultat. 

Carl Aage Jensen , Køge. 

Undertegnede har fulgt opdrættet af 2 gulhovedet lori og set ungerne 
på pinden 30 dage efter udflyvningen og siden fulgt dem til stadighed 
hos slagtermester Carl Aage Jensen, Glæisersvej 13, Køge. 

Køge, den 8. oktober 1965. 

Karl H. Nielsen , Viggo Rasmussen , C hr. Jensen. 

Opdræt af Tonkibylbyl 

Pycnonotus cafer (L.) 

Engelsk: Red-vented Bulbul. Tysk: Tonkibulbiil, Madrasbiilbiil, Rot- 
bauchbiilbiil. 

En farvebesk ri velse af hannen vil på det nærmeste komme til at se 
således ud: Hoved og forhals sorte, issefjerene danner en ret afstumpet 
top. Det sorte på hovedet er skarpt afgrænset fra baghalsens og ryggens 
farve, idet fjerene der er mørkt røgbrune med meget blegere sømme. 
Disse lyse fjerkanter danner et næsten skællignende mønster på hele 
forreste del af kroppen og fortsætter ud i vingerne, hvis små og midter¬ 
ste dækfjer dog har næsten hvide sømme. Overhaledækfjerene er hvide. 

Det sorte på forhalsen toner på kroppens underside over i brystets mør¬ 
kebrune og derfra over i bugens lysere brungrå farve, bugens midte er 
hvidlig, men selve gattets omgivelser er smudsigt brunliggrå. Underhale- 
dækfjerene er lysende karminrøde. Halefjerene er mørkt brune med 
hvidlig søm i spidsen. Øjet er brunt, næb og fødder sorte. 

Totallængden 200, vingelængden 20, halens længde 80, næbbets 22 
og løbets længde 20 mm. 

Hunnen siges at være lidt mindre, have lidt længere og ubetydeligt 
fladere samt lidt mindre krumt næb, navnlig skal overnæbbet synes lidt 
mindre krumt. 

I naturen lever tonkibylbyPen i Indien og på Ceylon, hvor den for 
det meste foretrækker buskbevoksede slettelandskaber, men den findes 
såvel i åbne jungler som i bjergene, hvor den kommer helt op i ca. 2000 
meters højde. 

Den færdes parvis eller i små flokke og disse hjemsøger ofte have! 
og opdyrkede områder i nærheden af junglerne. I haver og på marker 
siges den at anrette en del skade, idet den hakker og delvis fortærer 
både knopper, blomster og frugt på frugttræer og buske, som kirsebær, 
stikkelsbær o.s.v., men også urter, som bønner og ærter går den løs på. 
Dens hovedernæring er dog insekter på alle udviklingsstadier og den 
tager både pupper og larver på jorden, såvel som flyvende insekter i 
luften. 

Det er en livlig, ja, næsten altid urolig fugl, meget nysgerrig og altid 
på farten med rappe vingeslag og en meget hurtig flugt. Ofte synger 
den, medens den flyver og dens sang er ret vellydende, men dens lokke¬ 
toner er noget skarpe og råt klingende. Dens rede anlægges i lav højde 
i buske, lave træer, undertiden i slyngplanter eller træstubbe. Den er 
sirlig, skålformet, ikke særlig solid, af rødder, tørre blade, strå og lig¬ 
nende udvendig, men indvendig beklædt med hår, planteuld og spin¬ 
delvæv. Der lægges normalt 3 æg, der er hvidlige eller med ganske svagt 
rødligt skær og besat med rødlige og brunlige pletter. Æggene kan være 
af lidt varierende størrelse 20-23 X 15,5-16,5 mm. Yngletiden er i 
hjemegnene fra februar til august og oftest har parrene flere kuld, på 
Ceylon således 4-5 kuld årligt, men på grund af redens udsatte place¬ 
ring går en del kuld tabt, selv om fuglen modigt og energisk forsvarer 
æg og unger mod deres mange fjender. Også i hjemlandet holdes tonki- 
bylbyl som en yndet burfugl, men den bliver også afrettet og benyttet 
som kampfugl ved væddekampe. 

Tonkibylbyl er opdrættet i fangenskab i Tyskland allerede i 1891. 

Om det nu fuldbyrdede danske opdræt beretter ejeren følgende: 

I februar måned 1962 fik jeg af en fuglehandler et ganske specielt 
tilbud: 3 stk. tonkibylbyl for kr. 40,-, men de var ikke pæne i fjerene 
og det var de sidste af en sending, så jeg kunne få dem til denne favør¬ 
pris, hvis det havde interesse. Jeg slog til og få dage efter vor samtale 
„pr. telefon“ kom en kasse med fjer + 3 næsten nøgne tonkier, så jeg 
fik travlt med at behandle disse halvnøgne kræ. Dagen efter ankomsten 

var en af fuglene død og de to andre så heller ikke ud til at kunne 
klare den, men det gik alligevel ikke så galt. Efter 3 måneders ophold 
i min fuglestue, havde fuglene fjer og blev sat i friluftsvoliere for re¬ 
sten af sommeren. 

I maj måned 1963, efter en hel vinters hvile, blev tonkieme igen sat 
i friluftsvolieren og jeg var nu spændt på hvad der ville ske, for 
begge fugle var i fin kondition. De blev sluppet ud i en voliere på 
2,70X1,00X1,80 m, beplantet med en stor hyld, der næsten lukkede 
volieren helt. Jeg iagttog, at fuglene enedes godt og en dag så jeg dem 
flyve med strå, - men mere blev det ikke til dette år. 

Atter en vinter med god varme og mad i et fuglerum og i maj 1964 
blev fuglene sat i samme voliere som det foregående år og så gik der 
vel ikke mere end 8 dage, før de begyndte at bygge i en stor kanarie- 
rede, som var bundet godt fast i hyldetræet i ca. l/ 2 meters højde. Et 
par dage efter redebygningen blev det første æg lagt og to fulgte efter 
med en dags mellemrum. Æggene er hvide, med brune pletter og på 
størrelse med diamantdueæg. Der blev ruget flittigt på dem og jeg var 
spændt. Jeg kiggede til fuglene hver dag og blev grundigt skældt ud 
af dem begge, når jeg ville se deres rede, men det blev en vane og den 
har hos mig ikke afstedkommet ulykker af nogen art. 

Efter ca. 8 dages rugning blev fuglene sluppet ud i det fri. En lille 
lem, som med hængsler er sat fast på forsiden af volieren i ca. en me¬ 
ters højde og som dækker for et lille hul i gitteret, når den er slået op, 
blev nu åbnet, d.v.s. slået ned, så den derved danner et bredt flyvebrædt 
i højde med hullet i gitteret. 

Fuglene fandt hurtigt ud af dette med hullet og fløj nu rundt i haven 
samtidig med, at de omhyggeligt passede deres æg. Efter ca. 14 dages 
rugning, var der stadig ikke kommet unger og jeg slog da et æg i styk¬ 
ker og så, at det var ubefrugtet. Jeg lukkede da fuglene inde i volieren 
igen og fjernede de to sidste æg, som også var ubefrugtede. 

Det blev igen efterår og fuglene skulle op i fuglestuen igen, men 
hvad havde jeg så lært om dem i år? - 1. havde jeg et par? - Der var 
godt nok lagt æg og rugningen blev kun foretaget af den ene fugl. 2. 
Var der nogen forskel at se på fuglene? - Svaret må blive: absolut nej. 
Mange fuglefolk kom og så på dem, men ingen kunne se eller nævne 
nogen form for farve- eller størrelsesforskel, ingen nogen særlig forskel 
i deres væremåde og ingen kunne fortælle mig, om jeg havde en han. 

I foråret 1965 blev der udbudt tonkibylbyPer hos fuglehandlerne 
igen. Jeg købte en enkelt og satte den ind i et rum i fuglestuen ved si¬ 
den af de to andre bylbyPer og jeg iagttog da, at den ene af de to 
gamle bylbyPer blev meget aggressiv og gang på gang fløj mod nettet 
til buret med den nyankomne.. Da jeg så skulle til at sætte fugle i vo¬ 
liere i haven, overvejede jeg, om jeg skulle prøve at parre om, men be¬ 
sluttede at prøve et kuld med det gamle par igen. 

Fuglene blev sat i samme voliere som de to foregående år og begyndte 
efter få dages forløb at bygge i en stor ballonrede, som sad på bagsiden 

af volieren ca. 1J4 meter oppe. I ballonreden byggede de en skålformet 
rede og lagde 2 æg, som rugedes af den ene af fuglene. Derefter blev 
flyvelemmen åbnet og de fik atter adgang til den fri natur. 

Og nu, 4 år efter, at jeg havde købt disse fugle, fik jeg bevis for, at 
jeg havde et par, for nøjagtigt 12 dage efter begyndt rugning, lå der en 
unge i reden. 

Der begyndte nu en travl tid for de gamle med at finde føde til de¬ 
res lille unge. De fløj rundt i haven og undersøgte alt, for at finde in¬ 
sekter og de tog hovedsageligt edderkopper og den lille grønne larve, 
som findes i spindet på tjørn, foruden forskelligt andet, som fluer og 
myg. 

Det andet æg kom der aldrig noget levende ud af, det lå en morgen 
på jorden i volieren og der var unge i ægget, men den har åbenbart 
ikke kunnet bryde skallen. 

Ungen i reden blev flittigt madet af begge de gamle og i begyndel¬ 
sen varmet af hunnen. Efter 12-14 dage forlod ungen reden og sad nu 
som en lille grå klump på en gren. Jeg lod de gamle flyve ude, til ungen 
havde været på pind i 6 dage, men måtte så lukke dem inde igen, da 
ungen begyndte at flyve og den skulle jo nødigt flyve ud med foræl¬ 
drene. 

Da jeg før med held har brugt denne metode (og tit har hørt: „Du 
kan jo sagtens lave unger, når du lukker dine fugle ud“) vil jeg lige 
fortælle, at når fuglene har haft en sådan adgang til alt det foder, de 
skal bruge, så kan det jo ikke nytte, at man sætter en appelsin ind til 
dem og siger: „Nu kan I made færdig med den.“ - Nej, nu kommer 
den tid, da jeg skal prøve at opfylde alle de krav, som fuglene selv har 
kunnet opfylde, og det kan godt give en selv lidt arbejde. 10-20 gange 
om dagen måtte jeg ned med melorme, myrepupper, opblødt fransk¬ 
brød o.s.v. og kom man forbi en fed edderkop, blev den straks puttet i 
et glas og båret ned til fuglene. 

Men alt gik glat, ungen voksede godt og er nu 3 måneder gammel 
og helt selvstændig. De gamle fugle er gået i fældning og er stoppet 
for i år. Ungen ligner de gamle fugle, men er mere mat i farverne og 
mangler helt det røde under halen. 

Og hvis De netop bestemmer Dem for at prøve denne dejlige fugl,* 
vil jeg blot sige, at det angående kønsbestemmelse er den vanskeligste 
fugl, jeg nogensinde har haft med at gøre, samt at der på mine fugle 
hverken er farve- eller størrelsesforskel, så selv om man ser en tonki- 
bylbyl, der er lidt mindre eller lidt større, er dette ikke noget sikkert 
tegn på, at det er en han. Hos mig er det sikreste og eneste kendetegn 
på kønnene, at min han har rød ring og at hunnen lægger æg. 

Arne Jensen , Tingtved. 

Af tonkibylbyl alene findes ialt 9 arter, nemlig den nominelle art, 
Pycnonotus cafer cafer, som bl. a. findes på Ceylon, og 

P.c. pusillus, fra det sydlige Indien, 

P.c. humayuni, fra det nordligere Indien (Bombay ril Vest-Pakistan), 

P.c. wetmori, fra den nordøstlige del af Indien, 

P.c. intermedius, fra egnene langs Himalaya-bjergkæden fra Vest- 
Pakistan til det vestlige Uttar Pradesh, 

P.c. bengalensis, fra egnene langs Himalaya-kæden fra Uttar Pradesh 
østpå gennem Nepal og Bhutan til det østlige Assam og sydpå til Bihar 
og Bengalen. Denne art er iøvrigt indført på Fiji-øeme og findes nu 
vildtlevende på Viti Levu. 

P.c. primrosei, fra Assams bjergegne syd for Brahmaputrafloden og 
Vest-Bengalen. 

P.c. stanfordi, fra det nordlige Burma og vestlige Yunnan, og 
P.c. melanchimus, fra det sydlige centrale Burma til Rangoon. 

Af slægten Pycnonotus er der ialt anerkendt 46 arter med tilsammen 
174 underarter eller lokalracer. 

Avn. 


Opdræt af Blommehovedet Ædelparakit 

Prittacula cyanacephala 

På opfordring vil jeg gerne skrive et par ord om mit opdræt af Blom¬ 
mehovedet Ædelparakit, denne dejlige parakit på 36-37 cm fra For- 
indien og Ceylon. 

Hannen: grøn, hovedet er blommefarvet, sort strube og halsbånd, og 
på vingen har han en rød plet, halen blå med en hvidgul spids. 

Hunnen: ligner hannen, men hovedet er gråt og den har ikke den 
røde plet på vingen. 

Jeg købte dem af en kammerat i november 1964, og satte dem ud i 
mit fuglehus, i en indendørs voliere på 1 m bred, 125 m lang og 2 m 
høj, hvor de havde adgang til det fri i en voliere på 1 m bred, 2 m 
lang og 2 m høj. 

De har gået ud og ind hele vinteren, inde i huset var der ca. 23 gra¬ 
ders varme. Jeg hængte en kasse ind til dem i februar i år på 27x27x35 
cm, som redemateriale brugte jeg trevler fra et piletræ. 

Kort efter så jeg gentagne gange at fuglene parrede sig, men det jeg 
syntes var mest interessant ved dette, er efter mine iagttagelser, at fug¬ 
lene parrede sig i luften. Jeg har aldrig set dem parre sig på pind. 

Så den 25. marts lå det første æg i kassen, og den 27. marts var der 
to æg, så turde jeg ikke kikke mere før end den 10. april, og så til min 
glæde, at der var 5 æg. Æggene er hvide og næsten helt runde. Nu var 
det jo spændende om hun ville passe æggene, og om de var befrugtet, 
ventetiden var meget lang, endelig da jeg kom op for at fodre den 1. 
maj, hørte jeg en meget svag pippen fra kassen. Den 6. maj tog jeg 
mod til mig, og lindede låget på kassen, og stor blev min glæde, da jeg 
så 4 unger og et æg, og ydermere madede hunnen ungerne medens jeg 
stod og så ned til dem. Fra den dag hunnen havde lagt det andet æg 
og til ungerme var 21 dage gamle så jeg hende overhovedet ikke for¬ 
lade kassen. Hunnen ruger alene, og mades af hannen. Fra ungerne var 
21 dage gamle har hunnen ikke varmet dem. Den 16. juni kom de to 

første unger ud af kassen, og den 20. juni de to sidste. Det 5. æg var 
ubefrugtet. 

Ungerne er i den første tid. efter de er kommet af kassen, meget 
ubehjælpsomme, de er grønne og på størrelse med en dværgpapegøje, 
de mades i den første tid af forældrene. 

Fuglene har lige siden jeg har fået dem fået følgende foder: æbler, 
gulerødder, salathoveder, solsikker, havre, hvede og 7 slags hirse, og det 
samme har de madet ungerne op på. 

Det blev til et lokal førsteopdræt i Holbæk og Omegns Fugleforening. 

Bent Larsen. 


Opdræt af Skælhovedet Finke 

Da jeg sidste år beskrev denne fugl her i bladet, var det ikke lykke¬ 
des mig at få ungerne levende frem, så da jeg satte mine 3 par ud i 
voliererne i år var det jo med en vis spænding. Fuglene kom ud sidst 
i maj måned, et par i hver voliere Det varede ikke længe før redebyg¬ 
ningen blev påbegyndt og her kan jeg fortælle at Skælhoved foretræk¬ 
ker tørret græs. frøhoveder af græs og masser af fjer til at bygge af. 
Reden hos det ene par blev anbragt i et grenkrat, sat fast på bagsiden 
af volieren, denne rede blev bygget i lodret form. hos det andet par, 
som også ville yngle, blev reden anbragt i vandret stilling, som en lang 
tarm langs voliere væggen, fastklemt mellem grene og net. Da fuglene 



var færdige med at bygge rede, som tager godt 14 dage, var der be¬ 
gyndt at gro snerler op omkring reden, så den var godt skjult. Fuglene 
kom således til at føle sig godt trygge, og blev på reden, selvom jeg gik 
omkring voliererne, og de passede deres æg trofast. Jeg har aldrig set 
hannen på reden andet end om natten. 

I løbet af 12 til 14 dage hørte jeg intet og troede der ikke kom noget 
ud af disse æg, men efter ca. en tre ugers tid kunne jeg høre liv i reden, 
og for hver dag der gik blev det tydeligere at høre, for til sidst at lyde 
ligefrem støjende. Det var nu nogle spændende dage der gik, hvor der 
skulle en masse myreæg til daglig, en hel lille spandfuld, godt der var 
nok at tage af på grøftekanten, og pludselig en dag kom der fem unger 
ud af reden. Desværre var den ene dårlig i sine ben og kunne ikke klare 
sig, så jeg aflivede den omgående, men de fire lignede næsten foræl¬ 
drene med det samme de kom ud af reden, kun lidt løsere i fjerdragten 
og knapt så mange tydelige pletter på hovedet. Altså fire unger af 
dette på fem. 



Det andet par fik nogle dage senere 3 unger ud af reden, og alle 7 
unger er i dag i fuld vigør fra morgen til aften. Ungerne kan godt lide 
at pille i opblødt franskbrød, ligesom de gamle fugle kunne under hele 
opmadningen. 

Par nr. 3 fik to unger i en ganske almindelig kurverede, disse er i 
dag ikke fløjet ud endnu, men jeg tror ikke det vil vare mange dage. 
Jeg må give disse myreæg, som jeg i den gode tid har frosset ned, men 
det går også fint sammen med spiret frø og franskbrød. 

Unger er blevet fulgt af Lars Johansen, dennes sønner Bjarne og 
Uffe, samt Kai Jørgensen, kasserer for Nyk. F. Stuekulturforening, som 
er villige at bevidne opdrættet. 

Gunni Nielsen , „Ritz“, Nykøbing F. 

Arvelighedslære - Genetik II 

Læsernes opmærksomhed henledes atter på, at disse artikler 
fortrinsvis er skrevet for fuglefolk med særligt henblik på 
opdrættere af domesticerede arter. Fuglenes arveforhold lig¬ 
ner dog alle højerestående dyrearters i så høj grad, at de 

omtalte ting også kan have interesse for alle, som beskæfti¬ 
ger sig med andre dyr. 

Artikelserien vil også kunne benyttes som en slags håndbog, 
som man senere kan „slå op i“, da den vil blive afsluttet 
med et register over de enkelte afsnit. 

Kønscellerne 

er de celler, som hovedsageligt har med individernes forplantning at 
gøre, men som ved d^res indhold af kromosomer og gener er medbe¬ 
stemmende i mange forhold af afgørende betydning for et individs fort¬ 
satte udvikling. 

Kønscellerne er opbygget på samme måde og af de samme materialer 
som kropcelleme, der har med de allerede dannede individers fortsatte 
vækst og udvikling at gøre, blot er materialernes mængde og omdan¬ 
nelse forskellig i de to slags celler, som derved bliver forskellige i stør¬ 
relse og form m. m. 

Kønscellerne er ligeledes først udviklet på samme måde som kropcel¬ 
lerne, nemlig ved deling af een celle i to, men den følgende udvikling 
hos de to slags celler er forskellig, hvilket vi senere kommer tilbage til. 
Blot må vi holde os to af de grundlæggende principper i arveligheds¬ 
lovene for øje, nemlig: „Alle levende organismer er opbygget af samme 
grundelement , cellen", og: „Alle celler er opstået af celler 

Både den hanlige og den hunlige kønscelle kaldes et gamet, (gamet 
udtales så det rimer på tapet). 

Hungametet - ægget - er altid større end hangametet, fordi ægget 
også skal indeholde ernæringen til det nye individ i dettes 
^ første udviklingstid. 

A Hangametet - sædcellen eller spermatozoet, som sædcel- 

j len også kaldes - er ikke blot mindre, men har også en an- 

1 den form, da det skal kunne bevæge sig hen til ægget i hun- 

1 i nens kønsveje, for at en befrugtning kan finde sted. Sper- 
/ t f matozoet er formet som et lidt tilspidset legeme med en 

/ \ lang „fimrehale", hvormed det kan „vrikke" sig frem til 

(jJJ ægget. 

Hos de forskellige dyrearter er gameterne naturligvis af 

Spermatozo meget forskellig størrelse, men denne står langtfra altid i 
proportionalt forhold til dyrenes størrelse. 

Af hensyn til folk, som ellers ikke beskæftiger sig med arveligheds¬ 
lære, skal det blot nævnes, at man om nogle dyr siger, at „de føder le¬ 
vende unger", hvormed menes at de „ikke lægger æg". Hos disse dyr 
opstår deres afkom alligevel som følge af en befrugtning af et æg hos 
hundyret. Fosteret dannes i en ægcelle, men udvikles ikke videre i æg¬ 
get men som bekendt i livmoderen, og ægget er ganske lille, fordi det 
ikke behøver at indeholde ernæring til fosteret. 

Kønscellerne består altså ligesom kropcelleme af en cellehinde, et 
cytoplasma, en cellekerne med en kemehinde, kemesaften med et antal 
nukleoler og et antal kromosomer. Både cellehinden og kemehinden er 



semipermeable, d.v.s. gennemtrængelig for nogle stoffer, medens andre 
holdes tilbage. Vi vil nu først se nærmere på 

Kromosomerne 

Kromosom kommer af det græske ord „chromos“, der betyder farve. 
Kromosom betyder derfor et farvemodtageligt legeme, og for at man 
kan se det i et mikroskop, må det netop farves, hvilket foretages med 
specielle farvestoffer 1 ). 

Kromosomerne er bærere af arveanlæggene - generne - og de opfat¬ 
tes som de organismer, der styrer og befordrer individets formering, 
vækst og hele udvikling. 

Et kromosom er en levende organisme, som populært sagt består af 
et hoved og en krop. Kroppen ses i mikroskop under stærk forstørrelse 
som 2 lange tynde tråde, der det meste af tiden er spaltet i 2 dele i hele 
deres længde, blot med undtagelse af det punkt, hvor hovedet forbinder 
dem. Oftest er hovedet placeret i nærheden af kroppens midte, så der 
synes at udgå 4 tråde - 2 fra hver side - af hovedet, men dette er iøv- 
rigt nærmest en indsnævring af kroppen. Denne indsnævring kaldes un¬ 
dertiden tentradsindsnøringen , men kromosomhovedets rette navn er 
centromer (udtales med tryk på sidste stavelse) og centromeret er kro¬ 
mosomets bevægelsescenter. Centromerets placering i kromosomet er 
iøvrigt konstant og karakteristisk for hvert enkelt kromosom, som derved 
let kan skelnes fra de øvrige i cellen. 

Ofte gengives forstørrelser af kromosomer, som da ser ud som punk¬ 
ter, små stave eller bumeranger og menneskets kromosomer lagt i række 
ligner da nærmest en runeindskrift. Sådanne forstørrelser er foretaget 
med et almindeligt mikroskop, men i elektronmikrosko¬ 
pets enormt forøgede forstørrelse kan man se mange flere 
detailler og får derved rede på mange forhold, som man 
ikke tidligere havde mulighed for at studere direkte. 

Man kender nu ikke blot kromosomernes struktur, 
men også deres funktioner og man ved god besked med, 
hvor de forskellige arveanlæg, generne, er placeret i det 
Kromosomtypor enkelte kromosom. Hertil har især studiet af bananfluen 
- Drosophila melanogaster - ydet sit store bidrag og 
intet andet dyr eller insekt er så gennemstuderet som denne lille flue. 
Der findes ca. 3000 afhandlinger alene om studier af Drosophila-arterne. 


Kromosom 
omgivet af matrix 

ved slutningen 
af profasen 



» 0 * 


Kromosomer i 
mitosens anafase 

Kromosomerne er til stede i cellekernen på en sådan måde, at de to 
og to er næsten ens i størrelse og form. Man taler derfor om, hvor 
mange kromosompar en dyreart besidder i stedet for at nævne artens 
antal af enkelte kromosomer. Antallet af kromosompar - og dermed 
naturligvis også antallet af enkelte kromosomer - er konstant i alle cel¬ 
ler hos hver dyreart, og konstant forskelligt fra alle andre arter. Derfor 
kan det konstateres, til hvilket art et dyr hører, når man kender eller 
undersøger dets kromosom tal. Mennesket har f. eks. 24 par kromoso¬ 
mer, hvilket ingen anden dyreart har, og mennesket er i biologisk hen¬ 
seende (og måske også i flere andre henseender) et dyr. 

Det bør fremhæves, at det er langt vanskeligere at foretage kromo¬ 
somundersøgelser hos højerestående dyr. end f. eks. hos planter 2 ), især 
er undersøgelser af kønscellerne og deres funktioner vanskelige, men hos * 

mennesket har undersøgelser af blodtyperne været af vidtrækkende be¬ 
tydning for arvelighedsforskningen. 

Hvert kromosompars størrelse og form er så konstant og så konstant 
forskelligt fra alle andre kromosompars i samme celle, at man kan kende 
dem alle, men alligevel er der små forskelligheder, som bevirker, at man 
også kan kende hvert enkelt kromosom. Om størrelsen kan siges, at de¬ 
res indbyrdes længde og tykkelse er konstant og karakteristisk for hvert 
kromosom, men deres absolutte størrelse kan variere noget fra celle til 
celle indenfor samme individ. Størrelsen er stærkt varierende for de 
forskellige dyre- og plantearter, så de mindste kromosomer er ca. 1/500 
mm, de største ca. 1/30 mm, græshopper og padder har f. eks. særligt 
store kromosomer. 

Vi skal nu forsøge at danne os et indtryk af 

Generne 

Gen er det græske ord for arveanlæg og det udtales, så det rimer på 
øen Hven. 

Et gen er det samme som et arveanlæg og forskerne benytter dette 
kortere og nemmere ord i stedet for at sige arveanlæg eller arveligt 
anlæg. 

Der findes et gen for ethvert arveligt anlæg. Hos en kanariefugl er 
der f. eks. et gen for irisfarve, et gen for fjerstruktur, et for kropstør- 
fe Ise, et for hovedform, et for hvert organ, et for samspil mellem to 
eller flere organer, et for hver enkelt farve i fuglen, et for mørk i for- 
hold til lys farvenuance, o.s.v. o.s.v., altså et meget stort antal gener. 

En bananflue har mange hundrede gener og højerestående dyr, med 
deres mere komplicerede funktioner og mere vidtspændende evner og 
udtryksformer, må simpelthen have mange flere gener. Vi kan ligefrem 
forestille os, at højere dyr også må have flere kromosomer, for at der 
kan blive tilstrækkelig plads til deres mange gener. 

Hvert gen har sin faste plads på sit bestemte kromosom i cellen, og 
denne plads eller base kaldes genets locus. Genets locus er tillige kon¬ 
stant placeret, på samme sted i begge et kromosompars enkelte kromo- 

somer og genet er altså repræsenteret 2 gange i samme celle, ligesom 
kromosomerne. 

Opdagelsen af denne placeringsmåde skyldes ikke mindst de under¬ 
tiden hos et individ pludseligt opståede forandringer i arveanlæggene - 
mutationerne - som vil blive nærmere omtalt senere. Efter en mutation 
har man nemlig hos mutanten (individet med de forandrede arvean¬ 
læg) kunnet konstatere forandringer i et eller andet kromosom og der¬ 
ved kunnet opdage, hvor genet for det forandrede arveanlæg var pla¬ 
ceret. Da det nu er og længe har været muligt eksperimentelt - altså 
kunstigt - at fremkalde mutationer, har studiet af genernes placering 
og dermed hele arvelighedsforskningen derved gjort store fremskridt. 

De 2 parvis sammenhørende gener, der har hver sit locus på et af 
et kromosompars enkelte kromosomer (og som aldrig kan være placeret 
på samme krombsom), kaldes alleler og omtales som alleler af hinanden. 
(Alleler udtales med tryk på midterste stavelse - allel rimer på mel). 

Allele gener kan dog i visse henseender være forskellige, selv om de 
repræsenterer det samme arveanlæg. Det ene allele gen kan f. eks. være 
dominant, og det andet allele gen recessivt. Eller den ene allel kan i 
kombination med andre gener virke på en anden måde, end allelen gør 
i samme kombination, hvilket også vil blive nærmere omtalt senere. 

Endvidere kan alleler forekomme ikke blot i to, men i en række for¬ 
skellige former i samme celle, og når det er tilfældet, siger man, at de 
udgør et system af multiple alleler. 

Generne antages at være på størrelse med mellemstore proteinmole¬ 
kyler, hvilket vil sige, at et gens størrelse er mellem en milliontedel og 
en timilliontedel af en millimeter. Men til trods for denne ufatteligt 
ringe størrelse, har et gen en mindst lige så ufattelig betydning for det 
individ, det er med til at danne, formere eller udvikle. 

Avn. 

a ) Ved strukturundersøgelser af kromosomer kan man enten farve hele cellen og 
derefter atter fjerne farven med stoffer, som hurtigere fjerner denne fra plasmaet 
end fra kernerne. Derefter må vævene indsmeltes i paraffin og skæres i tynde 
snit (ca. 1/100 mm) ved hjælp af en mikrotom, så kan man se kromosomerne 
som farvede legemer i et lysmikroskop ved ca. 1500 ganges forstørrelse. Eller 
man kan benytte farvetsoffer, som kun farver kromosomerne, men lader plasma 
og de øvrige celleorganer forblive farveløse. Navnlig anses Geulgens fuksinfarve- 
metode for velegnet. Med elektronmikroskop kan man dog både fotografere og 
filme levende celler. 

2 ) Man kendte f. eks. i begyndelsen af 1950'erne kromosomtallet hos ca. 15.000 
plantearter, men kun hos ca. 3500 dyrearter (heraf 1800 insekter), skønt antallet 
af planter anslås til mellem 130.000 og 140.000, medens antallet af nulevende 
dyrearter skønnes at være ca. 1 million, hvoraf ca. % million er insekter. 


Lidt om Diamantfinken 

Stagonopieura guttala (SHAW) 

Dens hjemland er Sydøstaustralien. Dens ryg er brungrå, overhale¬ 
dækfjerene er røde, undersiden er hvid, kropsiderne sorte med hvide 
prikker (diamanterne), brystbåndet sort og kønnene er omtrent ens. 

Jeg kønsbestemmer mine diamantfinker ved at holde en fugl i hver 
hånd og sammenligne følgende ting: Øjenring, næbfarve, hovedets stør¬ 
relse, diamanternes størrelse og farven over haleroden. Det kan kikse, 
men det drejer sig ikke om mange procent, sidste år havde jeg 14 unger 
og af dem bedømte jeg een forkert. 

Diamantfinken er en pragtfuld fugl at arbejde med, den er robust 
i væremåde Dg opførsel, kort sagt i alt. Dens redebygning foregår efter 
bestemte principper. Først tager den de grove materialer, risrodstrevler, 
små tynde birkegrene og så groft græs og en enkelt eller to afgnavede 
hirsekolber, derefter fint materiale, som kokostrevler og optrevlet fint, 
hvidt seglgarn, og til sidst fjer og dun og en del ekskrementer. 

At have ynglende diamantfinker i mindre bure eller volierer sammen 
med andre fugle er ikke tilrådeligt, de er direkte ondskabsfulde overfor 
andre beboere og holder fast i disse, til fjerene rykkes ud. 

Rugetiden kan variere med et par dage og jeg har bemærket, at nogle 
par begynder rugningen, når andet æg er lagt, medens andre først be¬ 
gynder at ruge fra mellemrummet mellem 4. og 5. æg. 

Reden skaL være en stor ballonrede, som endelig må gøres godt fast, 
da parringen foregår i reden. Fuglene udbygger ballon reden, så den 
indvendigt bliver dyb bagtil og indsnævret ved flyvehullet. De er ikke 
særligt renlige netop med reden, især er forhøjningen ved redeåbningen 
slemt tilsmudset og den er fugtig i hele yngleperioden. Det er en ting, 
som har forundret mig meget, da jeg synes, at det ikke rigtigt passer til 
fuglenes ellers så renlige væremåde med badning o.s.v. - har det mon 
nogen anden betydning? 

Mine diamantfinker yngler i bure, der er 75 cm lange, 74 cm høje og 
40 cm brede eller dybe og der er kun eet par fugle i hvert bur. Alle 
grønne grene og andre afskærmninger anbringes udenfor burene og 
mellem disse er der grønne grene i vaser. Så er der lyng på burenes tag, 
hvorved man bliver fri for tilsmudsning af grenene og efter mine resul¬ 
tater at dømme, må det passe fuglene godt. 

Som opmadningsfoder bruger jeg alle frøsorter blandet sammen og 
tilsat hvede, der opblødes et døgn og derefter sættes til spiring. Af blød- 
foder giver jeg opblødt franskbrød med druesukker og en hel del grønt, 
som spinat, grønkål, almindelig salat, julesalat og jeg var lige ved at 
glemme kogte kartofler, som alle mine fugle er glade for i yngletiden. 
Jeg giver kun æg inden æglægningen, for det er min mening, at æg 
mange gange for hurtigt driver fuglene i gang påny, så man derved 
mister for mange ungfugle. Udfarvningen varer 3-5 måneder, når un¬ 
gerne skal være lige så kønne som forældrene. 


Preben Knudsen. 

NORWICH - KAN ARIEN 

Blandt de engelske kanarieracer, som endnu lever og er blevet ud¬ 
bredt udenfor England, er Norwich-kanarien en af de ældste. Hvornår 
den først er blevet opdrættet, ved man ganske vist ikke helt sikkert, 
men den blev især bekendt i 1860’erne da den opdrættedes af efter¬ 
kommere af vævere, der allerede under religionskrigene i det sekstende 
århundrede var flygtet fra Flandern og havde bosat sig i England. 

Interessen for kanariefugle var allerede dengang meget stor, ikke 
blot i disse flygtninges hjemland, men også i alle de dele af Europa, 
som vi nu kender under navnene Belgien, Holland, Tyskland o.s.v. 
samt naturligvis i England. De flygtende familier medbragte derfor også 
deres kanariefugle og fortsatte med at opdrætte og forbedre racerne 
i deres nye hjemland og Norwich-kanarien fik sit navn efter den by, 
hvor de fleste af de mange vævere bosatte sig, nemlig byen Norwich 
i Norfolk. Byen blev iøvrigt ved disse menneskers virksomhed et cen¬ 
trum for den engelske klædeindustri og i det følgende århundrede 
tillige for en stor urindustri, idet franske huguenotter da også som 
urmagere flygtede over kanalen og slog sig ned i Norwich. 

Den tids Norwich-kanarier lignede dog ikke vore nuværende racedyr 
ret meget. De var mindre, kun ca. 13-14 cm, typen var helt anderledes, 
nærmest noget i retning af en tysk landkanarie og der var både glat- 
hovede og toppede fugle blandt dem. Navnlig tyske kanarieopdrættere 
mente derfor, at Norwich-kanarien var opstået ved krydsning af Lon- 
don-Fancy eller Lizard og tyske kanariefugle og racen vakte betydelig 
opsigt, da den da vidt bekendte engelske fuglehandler Aug. Wiener i 
1877 udstillede 13 af disse fugle på den store tyske forening „Ornis"s 
udstilling i Berlin og at interessen for Norwich-kanarier voksede i 
Tyskland, ses deraf, at Aug. Wiener fra London to år senere sendte ikke 
mindre end 60 eksemplarer af denne race til Ornis-udstillingen. 

I den gamle type lagde man først og fremmest vægt på farven, især 
de gule og orangegule ensfarvede fugle var foretrukne og skønt farve- 
fodring af udstillingsfuglene dengang var forbudt, er der næppe tvivl 
om, at ejerne hemmeligt også farvefodrede Norwich-kanarier for at få 
den ønskede dybe orangefarve frem, som allerede da præsenteredes på 
udstillinger. I dag skal både Norwich-, Yorkshire- og Lizard-kanarier 
farvefodres for at kunne klare sig på de store engelske udstillinger 
og for disse tre racers vedkommende er det tilladt, men for de øvrige 
kanarieracer er farvefodring forbudt på udstillinger i England. 

Den nye Norwich-race undergik dog snart en udvikling og af de 
første mindre, slankere og med en grovere fjerdragt forsynede fugle 
fremkom efterhånden en mere „moderne" type, der f. eks. ved ind- 
krydsning af toppet Norwich fik en blødere fjerdragt. Også Lizard- 
kanarier anvendtes til indkrydsning for at forbedre befjeringen, der en 
tid var blevet både lang og ret grov, fordi man ofte havde parret 
lysegule sammen, og resultaterne forbedredes efterhånden så meget, at 

man omkring århundredskiftet nåede frem til en type, der ikke mentes 
at skulle forandres væsentligt i fremtiden. 

Skønt glathovedet Norwich - Norwich plainhead - og toppet Nor- 
wich - Crested Norwich (eller blot ,,Crest“) - tidligt bedømtes for¬ 
skelligt, anså man dem dog kun for variationer af samme race og der 
eksperimenteredes med krydsninger af alle mulige kombinationer. Man 
vidste ganske vist forud, at parring af to toppede fugle gav uheldige 
resultater med hensyn til toppens form, men man var næppe klar over 
den dødelighedsfaktor, som derved udløstes, idet en fugl med 2 arve¬ 
anlæg for top ikke er levedygtig, men dør i ægget eller straks efter 
klækningen 

Opdrætterne af glathovedet Norwich satte imidlertid i en lang 
periode alt ind på at forbedre farven og lod alle andre hensyn vige, 
så størrelse, fjerkvalitet og type forringedes, og opdrætterne af toppet 
Norwich lagde i samme tidsrum så overvejende vægt på at forbedre 
toppens størrelse og form, at alle andre faktorer - måske dog med 
undtagelse af farven - også for dem kom i anden række. Dette førte 
efterhånden da også til, at fuglenes vitalitet og forplantningsevne 
forringedes og en tid endda så meget, at racen stod i fare for at uddø. 
De mange foretagne parringer af glathovedet x toppet Norwich resul¬ 
terede bl. a. også i, at afkommet fik mindre top end deres ophav, eller 
i fremkomsten af glathovede unger med store „øjenbryn", der dengang 
- som nu - betragtedes som en stor fejl hos glathovedet Norwich. 
Interessen for racen dalede derfor i nogen tid, men da man omsider 
nåede til at anerkende glathovedet og toppet Norwich som to forskellige 
racer og især da nogle hundrede opdrættere i forbindelse med 
Crystal Palace udstillingen i begyndelsen af 1890 blev enige om at 
vedtage en standard for glathovedet Norwich, kom der igen fart i 
opdrættet af Norwich-plainheads. Den vedtagne standard - som efter¬ 
hånden ændredes i takt med racens udvikling - er stadig gældende og 
er anerkendt af alle specialklubbeme for denne race i England. 

Standarden lægger særligt vægt på fuglens type, som alene ved be¬ 
dømmelsen efter den ligeledes vedtagne pointsskala kan opriå 25 points, 
medens farven maksimalt kan opnå 10 points af skalaens 100 points. 

En god glathovedet Norwich-kanarie skal have en kraftig, kort krop 
med en bred, let bagud skrånende, afrundet ryg, der danner en jævn 
og ubrudt bue fra nakken til haleroden. Halsen skal være kort og så 
tyk, at den uden nogen indsnævring danner en jævn overgang mellem 
krop og hoved. Hovedet skal være bredt og ret stort, men jævnt af¬ 
rundet. Næbbet skal være kort, men kraftigt. Vingerne skal være korte, 
kraftige og skal bæres sluttende tæt til ryggen, deres spidser må ikke 
krydse, men skal mødes midt over haleroden. Halen skal være kort 
og bæres tæt samlet, den skal danne en lige fortsættelse af ryggens 
linie. Benene skal være kraftige, så korte at lårene ikke vises, og de 
skal sidde ret langt tilbage under kroppen. Fjerdragten skal være tæt, 

kort og have et silkelignende skær. Farven skal være dyb og ren, alle 
farver er tilladt, men de skal være ensartede over hele kroppen. 
Farvefodring er tilladt, men ikke krævet, dog skal en farvefodret fugl 
foretrækkes for en ikke farvefodret, når farvekvaliteten er den samme. 
Fuglens størrelse skal være 15-16 cm og fuglens holdning cirka 45 
grader i forhold til siddepladsen. 

Som væsentlige fejl nævnes øjenbryn, eller ujævn, tjavset eller for 
løs befjering, kantet hoved og mangelfuld type som for slank eller 
kantet krop og hulheder i hals- eller rygliniet. 

Det er altså mange krav, der skal opfyldes, for at en glathovedet 
Norwich kan opnå høje points, og pointsskalaen ser således ud: 


Type . 25 points 

Hoved . 10 

Hals . 10 - 

Vinger . 10 

Hale . 5 

Ben og fødder . 5 

Kondition . 10 

Fjerbeklædning . 10 - 

Farve . 10 - 

Fuglen udstillet i korrekt 
standard-udstillingsbur . 5 - 


100 points 


Toppet Norwich blev anerkendt som selvstændig race samtidigt med 
glathovedet Norwich og er nu en højt udviklet race. Den har - som 
det tildels fremgår af foranstående - ligeledes en lang udviklings¬ 
historie bag sig og skønt den tidligere var meget almindelig og ret 
udbredt, har den også været nær ved at uddø. Under anden verdens¬ 
krig blev mange af de bedste stammer udryddet af krigsbegivenheder, 
men i sidste øjeblik efter krigen lykkedes det at samle de tilovers¬ 
blevne gode fugle, og den da oprettede specialklub, The Crested Canary 
Club, havde overordentlig stor andel i, at det lykkedes at redde racen, 
som nu atter er i fremgang og nyder stor yndest også udenfor England. 

Da rationelt opdræt organiseredes, og man ophørte med den tidligere 
ofte vilkårligt anvendte sammenparring af glathovedet og toppet Nor¬ 
wich, forbedredes racen; og interessen for disse fugle øgedes. Man ud¬ 
valgte avlsmaterialet med større omhu, tog mere ligelige hensyn til 
type, kondition og størrelse foruden farve og top end tidligere og fandt 
efterhånden også ud af, at en bestemt fremgangsmåde gav bedre 
resultater. 

Denne fremgangsmåde gik ud på hele tiden at udvælge og benytte 
glathovede Norwich-fugle med særligt lange fjer på issen, men vel at 

mærke fugle, som var faldet efter glathovedetX toppet Norwich og 
dette forbedrede efterhånden både toppens form og størrelse. 

Forbedringen af fjerkvaliteten opnåedes ligeledes efterhånden, og 
dette skete især ved, at man nu kun parrede lysegule med højgule fugle. 
Den tidligere indkrydsning af toppet Lancashire havde jo nemlig gan¬ 
ske vist bevirket, at ungerne blev større, men havde samtidig forårsa¬ 
get, at fuglenes fjerdragt blev grovere, nu undgik man altså véd stadig 
udvælgelse af fugle med den tættest og blødest mulige befjedring de 
lysegule fugles grovere og ligesom mere stive fjer. Og endelig forbedrede 
man typen ved stadigt at udvælge toppede Norwichs, der mest muligt 
i type lignede de glathovede Norwich-kanarier. 

Naturligvis er dette kun hovedtræk i opdrætsarbejdet. Dygtige og ind¬ 
sigtsfulde opdrættere har f. eks. også i visse perioder benytte Lizard 
til indkrydsning for at forbedre fjerkvaliteten', men de nævnte udvæl¬ 
gelses- og parringsregler fastholdes stadigt, og man er nu klar over, at 
det kun vil være til skade for begge racer, dersom man igen ville 
parre glathovedet med toppet Norwich, naturligvis igen undtaget de 
enkelte tilfælde, da dette foretages med et bestemt formål, som f. eks. 
når erfarne opdrættere, som kender deres stammer nøje, ønsker at 
forbedre typen hos deres toppede Norwichs. 

I alle andre tilfælde og hos alle opdrættere, der nu til dags beskæf¬ 
tiger sig med opdræt af toppet Norwich, parres altid Crested Norwich 
med Crest-Bred og fugle af højgul type med fugle af lysegul. Højgul X’ 
højgui vil nemlig give alt for langfjerede og lysegul X lysegul alt for 
grovfjedrede fugle. (Som bekendt har betegnelserne højgul (intensiv) og 
lysegul (lysere) ikke blot den betydning, at de kendetegner typen på 
fuglenes fjerstruktur og farve, men står også i forbindelse med fuglens 
størrelse og type, der findes således både højgule og lysegule typer af fugle 
med alle andre bundfarver end gul. - Se iøvrigt nærmere herom i 
Curt af Enehjelms „Kanariefuglebogen" i afsnittet „Højgul og lyse- 

gul“). 

For toppet Norwich findes der en engelsk standard, men ingen points¬ 
skala. Standarden indeholder bestemmelser, der i oversættelse kan gen¬ 
gives således: 

Toppens form og størrelse er det vigtigste hos denne race. Toppen 
kan aldrig blive for stor; den skal bestå af en rigelig mængde lainge, 
brede og bløde fjer, som fra et lille punkt midt på issen er jævnt ud¬ 
bredt til alle sider og når ud over øjne, næbspids og baghoved. 

En god top må være flad, når den blot også er fyldig bagtil og uden 
brud i den jævne cirkelform, men en top, som er fyldig overalt og 
har jævnt nedhængende fjer, skal foretrækkes. 

Fuglens typener det næstvigtigste. Kroppens form skal ligne en dom¬ 
paps og være velproportioneret i forhold til længden, have en bred og 
smukt afrundet ryg, et fyldigt og vel afrundet bryst; halen skal være 
kort og tæt samlet; vingerne må ikke nå ud over haleroden, men skal 
slutte tæt til kroppen, og deres spidser må ikke krydse. Halsen skal 

være så fyldig, at den uden nogen indsnævring danner en jævn over¬ 
gang mellem hoved og krop. Næbbet skal være kort. Fuglen skal stå 
godt på pinden på korte ben, lårene må ikke vises og ben og fødder 
skal være placeret godt tilbage under kroppen. 

Crest-Bred (toppet opdrættet glathovedet Norwich) beskrives således 
i standarden: 

Kroppen som hos toppet Norwich. Hovedet skal være stort, rundt, 
bredt over det hele, have et lille næb og en rigelig mængde af lange, 
brede fjer, som fra overnæbbets rod ligger bagudvendt og dækker hele 
issen og baghovedet. Fuglen skal have store „øjenbryn**. 

Hos en god Crest-Bred skal issefjerene, når de trækkes fremad, 
kunne nå næbspidsen, og de store øjenbryn skal uden børstning give 
fuglen et gnavent udtryk. 

Dersom to eller flere fugle har lige god top og hovedform, skal 
den mindste fugl foretrækkes, såfremt den iøvrigt har den korrekte 
type. 

Af væsentlige fejl (som i standardens betegnelse nærmest må over¬ 
sættes ved forkastelige egenskaber) nævnes: Top og hoved: Toppen 
må ikke have strittende fjer (horn), ikke være åben (tynd) på bag¬ 
hovedet eller være delt hverken foran, på siderne eller i nakken og top- 

pens midtpunkt må ikke være åbent eller aflangt (ubefjeret), ligesom 
det ikke må være placeret for nær næb, sider eller nakke. Topfjerene 
må ikke stritte eller bestå af tynde, korte eller håragtige fjer. 

Hos en Crest-Bred må ingen del af hovedet være smalt, indsnævret 
over næbbet, fladt, eller dækket af korte, strittende eller håragtige 
fjer, men fjerene må heller ikke være for grove eller hænge ned ad 
hovedets sider. En udstillingsfugl må heller ikke have så mange dun 
eller løse fjer på kroppen, at dennes konturer ikke tydeligt kan ses. 

Kroppen: Hverken Grests eller Crest-Breds må have en lang, tynd 
eller opretstående krop med en uforohldsmæssig lang hale. De må 
ikke have fordybninger i ryglinien, krøllede fjer på brystet, og de må 
ikke krydse vingespidserne. Fuglene må ikke indtage en krumbøjet 
stilling eller have en sjusket holdning, og de må ikke have lange ben. 

Standarden nævner ikke nogen bestemt farve, og der findes både 
grønne, ensfarvet gule og brogede Norwichs af den toppede race, men 
ensfarvet gul med mørk top anses af de fleste for at være den smukke¬ 
ste og vil vel også blive højst vurderet. 

Af glathovedet Norwich findes også både gule, grønne og brogede og 
i en periode fandtes mange isabellafarvede, disse er dog nu ikke sær¬ 
ligt estimerede og har også altid været af mindre god type end fuglene 
med de nævnte farver. 

Sluttetlig skal det udtrykkeligt fremhæves, at toppet Norwich - i 
modsætning til glathovedet Norwich - ikke må farvefodres. Avn. 


FORENINGEN FOR FUGLEVENNER 

Ordinær generalforsamling afholdes tirsdag den 9. november 1965 kl. 20 
i Set. Andreasordenens selskabslokaler, Frederiksberg alle 11. 

DAGSORDEN: 

1. Valg af dirigent. 

2. Årsberetning. 

3. Kassereren forelægger regnskabet til vedtagelse. 

(Aftrykt her i bladet). 

4. Forslag fra bestyrelsen. 

5. Forslag fra medlemmerne. 

6. a) Valg af bestyrelse. Afgår: O. J. Mikkelstrup, Aage V. Nielsen og 
H. Christensen (førstnævnte modtager ikke genvalg). 

b) Valg af bestyrelsessuppleanter. 

c) Valg af revisorer. Afgår: Wm. Holm. 

d) Valg af revisorsuppleanter. 

7. Eventuelt. 

Stemmeberettiget er enhver, som har været medlem af foreningen i 
mindst 3 måneder og som har betalt kontingent for året 1965/66. 

Efter generalforsamlingen ANDESPIL. Bestyrelsen. 

FORENINGEN FOR FUGLEVENNER 

»LANDSFORENINGEN« 


Formand: Albrecht-Moller, Christen Knlds allé 1, 

Kastrup. Uf. 50 03 78. 

Næstformand: Ove J. Mikkelstrup. Ærtemarken 83, 

Soborg, tlf. SØ 8882 

Kasserer: Helge Christensen, Dalgårdsparken 12, 

Lynge, tlf. Lynge 371. 

Sekretær. Aage V. Nielsen, Thorupgårdsallé 32, 

Vanløse, tlf. 71 81 40. 

Forretningsforer: Flemming Overgaard Krudttårnsvej 72 
Dragør, tlf. 53 1153. 

P 06 tgiro 1385 

NÆSTE MØDE tirsdag den 9. november 1965 kl. 20 i Set. Andreas- 
ordenens selskabslokaler, Frederiksberg allé 11. 

EMNE: Ordinær generalforsamling med efterfølgende andespil. 

SIDSTE MØDE tirsdag den 12. oktober åbnedes af formanden, der på 
bestyrélsens vegne bød velkommen til aftenens møde og udtalte en sær¬ 
lig velkomst til de mange repræsentanter for provinsforeninger, som det 
glæder os overordentlig at se som vore gæster. Gjorde derpå af hensyn 
til nye medlemmer opmærksom på, at der på hvert møde findes en 
spørgekasse, hvori man kan lægge evt. spørgsmål, der vil blive besvaret 
samme aften såvidt gørligt. Endvidere foreligger en Købs- og salgsbog 
til medlemmernes disposition; man har her den fordel med det samme 
at kunne kontakte sælger eller køber. Endvidere fremlægges hver måned 
„Die gefiederte Welt“, indeholdende de i årets løb udkomne numre til 
eftersyn for dem, der måtte have interesse af at følge lidt af det, der 
foregår udenfor vort lands grænser. Videre oplyste formanden, at der 
for ganske nylig igen har været fugletyveri, nemlig i Esbjerg, hvor der 
bl. a. er stjålet rosenhovedet dværgpapegøje og Gouldsamandiner. Ty¬ 
ven, der besøgte formanden, er imidlertid atter på fri fod, men nu har 
der været indbrud hos ham, og de har taget alle hans fugle. Tegn der¬ 
for en forsikring, hvis præmie må siges at være meget rimelig. Det er 
en ualmindelig kulant forsikring, således er de græsparakitter, der blev 
stjålet i Aarhus, samt de 50 fugle, der fløj for mig, refunderet fuldt ud. 
Begæringsblanketter kan fås hos sekretæren. 

Endelig vil vi gerne nævne nogle foreninger, som enten allerede har 
tilsluttet sig, nemlig Svendborg, eller vil tilslutte sig F. F. F., nemlig 
Esbjerg og Skive, og disse to foreninger vil vi forhåbentlig også få for¬ 
nøjelsen at byde velkommen, ligesom vi i dag byder Svendborg velkom¬ 
men. Vort næste møde bliver tirsdag den 9. november, hvor vi har vor 
ordinære generalforsamling. Såfremt generalforsamlingen afvikles så 
gnidningsløst, som den plejer, vil aftenen slutte med andespil. 

Desværre måtte A. M. meddele, at kassereren har gjort opmærksom 
på, at der er nogle medlemmer, der har været så elskværdige selv at 

indsende kontingent for 1965-66, men har overset at kontingentet på 
sidste generalforsamling efter medlemmernes ønske blev forhøjet fra 16 
til 20 kr. Kassereren kan derfor ikke indføre det i sin kassebog med det 
fulde beløb, før restbeløbet er indgået, hvorfor vi anmoder disse med¬ 
lemmer om at berigtige beløbet, så bladet kan tilmeldes hos postvæsenet. 

Derpå oplæste formanden navnene på ca. 50 nye medlemmer pr. 1. 
oktober, nævnte at de var tilmeldt i de sidste par måneder, men na¬ 
turligvis først har ønsket at være med fra det nye års begyndelse. 

Formanden bød derefter aftenens foredragsholder, Erik Christensen, 
Aarhus, hjertelig velkommen og takkede ham, fordi han ville komme 
herover og fortælle om sine fugle og vise nogle lysbilleder. 

Erik Christensen begyndte med at sige, at han gerne ville give et 
indtryk af hans arbejde med fuglene. Det er en livsvigtig opgave, og 
det er således med dyr, at de er prisgivet de mennesker, som de er 
kommet til. Vi ønsker os dyr for at få opdræt og derfor stiller de krav 
til os, d.v.s. at vi må give dem de bedst mulige forhold. Der er mange 
mennesker, der rent pengemæssigt straks kan erhverve sig et par dyre 
fugle, og det er også helt i sin orden, når man blot har det fornødne 
kendskab til at passe disse dyr, men er denne forudsætning ikke tilstede 
og fuglene går til, oplever man ofte, at en sådan mand taber lysten til 
at fortsætte. Folk har den idé, at de skal begynde med en hel sværm; 
køb hellere ét par af høj kvalitet, arbejdet er lige stort, og glæden lige 
stor. Hvis man vil opnå et resultat, som man kan være bekendt, må 
man være meget „kræsen" ved valget af sit avlspar. Køb billigere fugle 
til at begynde med, ikke enhver kan f. eks. få opdræt af Gråastrild, 
Tigerfinke o. lign. Har man først arbejdet med sådanne fugle, har man 
grundlag for at gå videre med f. eks. Sivastrilder, Bæltefinker, Goulds- 
amandiner etc. Nogle foretrækker store volierer, andre separatbure, 
men astrilder og finker kan udmærket gå sammen med et par parakit- 
ter. E. C. havde f. eks. haft 3 kuld af korthalet bæltefinke, der gik 
sammen med rødvinget parakit. Foretrækker man bure, er det en god 
idé at sætte 2 bure af f. eks. 75 cm længde sammen og sætte reder og 
tæt løv i det ene og kun foder i det andet, hvorved fuglene ikke for¬ 
styrres i deres rugning, når man skal fodre. Fodring skal foretages hver 
dag også af parakitter, selvom mange mener, at det er nok at fodre 
disse et par gange om ugen. Nyimporterede fugle må man ikke straks 
sætte på kraftig kost, men gradvis vænne dem til de foderemner, man 
har til rådighed. Og sæt aldrig nyerhvervede fugle ind til de andre 
fugle, men hold dem i karantæne en passende tid, 14 dage til 3 uger. 
En virus, som ikke viser sig straks, kan forårsage smitte og afstedkomme 
en katastrofe i hele bestanden. Af foder gives de forskellige hirsesorter, 
æggefoder, gulerod med druesukker, spiret frø (hvede) tilsat vitamin 
samt frugt efter årstiden. 

Her indskød foredragsholderen den bemærkning, at mange fugle¬ 
holdere gerne stiller deres fugle til disposition for folk, som gerne vil 
se fuglene, men denne form for besøg afstedkommer i en del tilfælde, 

at nogle besøgende natten efter forser sig på fuglene, så man kan ikke 
bebrejde fugleholdeme, hvis de fremtidig er lidt tilbageholdne med at 
modtage besøgende. 

Derefter vistes en lang række pragtfulde farvelysbilleder af et utal af 
forskellige tangarer, solfugle, drosselarter, bladfugle, stære, græspara- 
kitter, rosellaer, lorier, ædelpapegøjer, dværgpapegøjer, flagermuspape¬ 
gøjer, amazoner, astrilder, amandiner, ara og mange andre ledsaget af 
kommentarer til hvert enkelt billede. 

Aftenen sluttede med kaffepause, bancospil, oplæsning af købs- og 
salgsbog samt spørgekasse og en hjertelig tak til foredragsholderen for 
hans meget interessante og lærerige foredrag og de mange farvelys¬ 
billeder. 


D. K. K. 


gavn. 


4. oktober 1965: Medlemsmøde, Rømersgade 23, kl. 20,00. 

Fortsættelse af studiekreds over GilUs bog om farvekanarier. Forman¬ 
den Ernst Pedersen behandlede denne gang MendeVs love, Mendelisipe, 
bastardens gameter, Mendelsk arvefølge hos kanarier, krydsninger af 
gul og recessiv hvid kanarie endvidere Fænotype og Genotype. Blandt 
de ting man ønskede at fastslå var, at en Homozygot - en ægte - ens- 
doblet d.v.s. en Zygot opstået fra to ens gameter. Et individ betegnes 
som Homozygot med hensyn til et givet gen, hvis det bærer samme 
allelform af genet på begge homologe kromosomer. Og at en Hetero- 
zygot - uægte uensdoblet d.v.s. en Zygot opstået fra to uens gameter. 
Et individ betegnes som Heterozygot med hensyn til et givet gen, hvis 
det bærer forskellige allelformer af genet på to homologe kromosomer. 
Og at Anlægspræg - genotype d.v.s. et individs samlede indhold af 
gener. Anlægspræget er imidlertid ikke ei 'bestemmende for et individs 
udseende. Dets fremtoning griber modificerende ind, således at indi¬ 
vider med ens anlægspræg udmærket kan have megef forskelligt udse¬ 
ende. Genotype arves. Endvidere: Fremtoningspræg - lænotype, frem¬ 
toningspræget er milieupræget, - og arves således ikke. Og endelig: 
Genotype -4 Milieu = Fænotype. 

Denne interessante aften sluttede med kaffebord og bancospil. Disse 
medlemsaftener med gennemgang af arvelighedslære må uvægerlig give 
enhver opdrætter stof til eftertanke og tnod på selv at „videreforske‘\ 
thi som det står i GilPs bog: Arvelovene spiller deres rolle ved ethvert 
opdræt, og man har disse stærke naturlove til at arbejde enten for sig 
eller imod sig; og enten man anerkender dem eller ej, så er de det 
grundlag vi bygger på. 

Darboe } sekr. 


Samarbejdet mellem danske fuglevenner 

Foreningen Fuglevennen , Nykøbing F. og omegn, har afholdt gene¬ 
ralforsamling på restaurant „Ritz“ den 12. oktober og valgte ny besty¬ 
relse, der kom til at bestå af følgende: 

Formand: Gunni Nielsen, Restaurant „Ritz", Nykøbing Falster. 
Kasserer: Kjeld Hansen, Birkevej 9, Sundby, Lolland. 
Bestyrelsesmedl.: Aa. Winkelmann, Fuglsangsvej 9, Sundby, Lolland. 
Bestyrelsesmedl.: Hans Pedersen, Colbjømsensvej 21, Nykøb. F., og 
Bestyrelsesmedl.: Henning Krogh Hansen, Holmen, Kraghave, Fal¬ 
ster. 

Foreningen for Stuekultur for Herning og Omegn's udstilling i „Dø¬ 
vehuset", GI. Skolevej 1, Herning, afholdes sammen med Herning Sir - 
dueclub den 20. og 21. november, og i de samme dage afholdes lands¬ 
udstilling for fjerkræ i Kongreshallerne i Herning. 

Det af Samarbejdet planlagte fugledommermøde må desværre udsæt¬ 
tes til næste år. Nærmere meddelelse vil tilgå de samarbejdende for¬ 
eninger direkte. 

Som sædvanligt er Specialklubbernes landskåringsskue åbent for ud¬ 
stillere af kanarier, undulater, zebra - og mågefinker med DF-ring. Fug¬ 
lene bedømmes på linie med skuets øvrige fugle, men dersom udstillerne 
ikke er medlem af specialklubberne æsker de fortrinsvis Samarbejders 
præmier. 

MØDELISTEN for november måned 1965. 

Dato, by, forening, arrangement, mødested, ugedag, klokkeslet og evt . 
program. 

1. KØBENHAVN 

D. K. K . (Kanarieklubben), ordinær generalforsamling og møde, Sprog¬ 
foreningen, Rømersgade 23, st., K., mandag kl. 20. Dagsorden iflg: lo¬ 
vene, efter generalforsamlingen gennemgang af Gilis kanariebog. 

3. ASSENS 

Foreningen for Stuekultur, møde, Marcussens hotel, onsdag kl. 20. 

5.-7. ROSKILDE 

Roskilde og Omegns Fugle forening, udstilling, FDF-huset, Køgevej, fre¬ 
dag kl. 18-22, lørdag kl. 10-22, søndag kl. 10—22. 

8. FREDERIKSSUND 

Stuekulturforeningen af 1960, møde, Ungdomshuset, Kocksvej, mandag 
kl. 19,30. 

8. GLOSTRUP 

Fuglevennen Glostrup, møde, KFUK og M, Stationsvej 14, mandag 
kl. 20. 

8. AALBORG 

Foreningen for Fuglevenner Stor-Aalborg, møde, konditori „Kristine", 
Vesterbro 46, mandag kl. 20. 

9. KØBENHAVN 

Foreningen for Fuglevenner, ordinær generalforsamling, Set. Andreas 
Ordenens selskabslokaler, Frederiksberg allé 11, F., dagsorden iflg. lo¬ 
vene. Efter generalforsamlingen stort andespil. 

12. AARHUS 

Fuglevennerne i Aarhus, ordinær generalforsamling, Østergades hotel, 
fredag kl. 20. 

13. -14. GLOSTRUP 

Fugelvennen Glostrup, udstilling, KFUK og M, Stationsvej 14, lørdag 
kl. 13-22, søndag kl 10-20 

14. KØBENHAVN 

R. K. K. (Racekanarleklubben) . udstilling, Nørrevoldgade 23, søndag 
kl. 10-18. 

16. HJØRRING 

Fugleforeningen for Hjørring og Omegn , møde, Højskolehjemmet, tirs¬ 
dag kl. 20. 

16. SØBORG 

Søborg Stuekultur, ordinær generalforsamling, Egegårdsskolen, Ræve¬ 
holmen 1, tirsdag kl. 19,45. Dagsorden iflg. lovene. 

18. NYKØBING FALSTER 

Fuglevennen Nykøbing Falster og Omegn, møde, Logen Sdr. Boulevard 
8, mandag kl. 20. 

20. FREDERIKSSUND 

Stuekulturforeningen af 1960 , møde, Ungdomshjemmet, Kocksvej, lør¬ 
dag kl. 19,30. 

20.-21. HERNING 

Foreningen for Stuekultur for Herning og Omegn, udstilling, „Døvehu¬ 
set", GI. Skolevej 1, lørdag og søndag. 

20.-21. HOLBÆK 

Holbæk og Omegns Fugle forening, udstilling, Hotel „Isefjord“, Algade 
4, lørdag kl. 16-22, søndag kl. 10-21. 

26. -28. KØGE 

Stuekultur Køge, udstilling, Teaterbygningen, Bag Haverne 1, fredag 
kl. 18 22, lørdag kl. 10-22, søndag kl. 10-21. 

27. -28. KØBENHAVN-VALBY 

Specialklubbernes Landskåringsskue (D. K. K., D. U. K., D. Z. K.), 
udstilling, KFUM’s bygning, GI. Jernbanevej 25, Valby, lørdag kl. 
10-21, søndag kl. 10-19. 

Arbejdsudvalget. 

FASTLAGTE UDSTILLINGER 1965 
5.- 7. november: Roskilde 
13.-14. november: Glostrup 

14. november: Racekanarieklubben København 
20.-21. november: Herning 
20.-21. november: Holbæk 

26. -28. november: Køge 

27. -28. november: Specialklubbernes Landskåringsskue, Kø- 

benhavn-Valby 

3- 5. december: Nykøbing Falster 

MEDLEMMERS KØB 
SALG OG BYTTE 


Annoncer må skriftligt, senest den 15. i 
måneden være redaktionen i hænde, Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 


Sælges: 1,1 sangparakitter, 3 år, 1,1 bourksparakitter, 3 år, 2,0 rosellaer, 
2 år, 2 stk. do. fra 1965. 

Købes: 1,0 rødrygget ara (Ara maracana). 

Gunnar Jørgensen, Nebbelunde pr. Rødby, tlf. 03 - 90 12 22. 

Købes * 1,0 helenaastrild, 1,0 mågefinke, hvid. 

Carl Sørensen, Klintevej 28, Risskov. 

Købes: 1,1 spidshalede bæltefinker, 1,1 mørkrøde amaranter, 1,1 løggrøn¬ 
ne papegøjeamadiner, 1,0 ren hvid mågefinke, 1,1 grønrygget spurvepa¬ 
pegøjer. 

Jan Harder, Elverhøjen 17 B, Herlev, tlf. 94 59 09. 

Sælges: 4,4 bourksparakitter fra 1964, 1,1 do. fra 1963, 1,1 Lessons spur¬ 
vepapegøjer, 1,1 blåhovedet sommerfuglefinker. 

Købes: 0,2 sangparakitter, 0.1 rosella. 

Lauritz Petersen, Konsul Jensensgade 9, Horsens. 

Sælges: Klerkefinker, 1,1 hvidpandet, 1,1 S. collaris, 1,0 hvidstrubet. 
Samlet pris kr. 150,-! Fuglene sendes ikke. 

Gjerløff, Skovstykket 11, Virum, tlf. 84 65 00. 

Sælges: 1,0 alexanderparakit, 1,0 blommehovedet parakit, 1,1 skægpara- 
kitter, 1 stk. Set. Thomasparakit, 1,1 orangehovedet dværgpapegøjer, 1,1 
rødhovedet dværgpapegøjer, 1,0 rosella, 1,1 taranta dværgpapegøjer. 
Knud Jespersen, Kirkevej 70, Nr. Aaby, Fyn. 

Sælges: 6 stk. turkisparakitter, unger fra 65. 

G. Naundrup, Randers, tlf. (064) 24 603. 

Købes: 1,0 harlekinvagtel. 

Sælges: 1,0 sangparakit, 2,2 hvide risfugle, 1,0 broget risfugl, 5 stk. sort¬ 
hovedet dværgpapegøjer, 4 stk. rødhovedet do. og 6 rosenhovedet do., 1 
pragtrosella, 3 stk. halvblods personata (grønne/blå). 

I. Fuglstrup, Drosselvej 5, kid., København F. 

Sælges: 1,0 diamantfinke, 1,1 trefarvet papegøjeamadiner. 

N. K. Nielsen, Dalgasvej 23, Holstebro, tlf. (074) 22 080. 

Sælges: 2,2 rosellaer kr. 350,- parret, er efter 2 stammer, 1,1 kinesisk 
dværgvagtler kr. 35,-, 1,0 sangparakit kr. 70,-. 

Købes: 0,1 pennantparakit fra 64 eller 65. 

Carl F. Skaf te, Kildebo, Sorø, tlf. 63 03 96. 

Sælges: 6 stk. ringastrilder, 1,1 trefarvet papegøjeamadiner, 1,1 maske- 
bæltefinker, 1,1 blåhovedet sommerfuglefinker, 1,1 alfeastrilder, 1,0 
spidshalet bæltefinke, 0,1 løggrøn papegøjeamadine, 2 stk. perlehals- 
sølvnæb. 

Niels Laursen, Dalgade 24, Vejle. 

Sælges: 1,1 yendayaparakitter samt 2 unger af samme, 1,1 nymfepara- 
kitter, 1,1 sangparakitter (ubeslægtede fra 1965), evt. byttes med 1,1 
bourksparakitter fra friluftsvoliere. 

Kaj Wohlert, Fjordsgade 8, Horsens, tlf. 2 47 98. 

Købes: Håndtam gråpapegøje eller ditto kakadu. 

Stig Rohde, C. J. Brandtsvej 6, København NV, tlf. Ægir 11 031. 

Sælges: Blå rosellaer, 6 stk. ungdyr og 1,1 avlspar. 1,1 rødvinget para- 
kitter (import), 2,0 do. opdrættet her, Splendid ungdyr, ubeslægtet - kan 
undvære op til 10 par I bytte tages elegant, mangefarvet, rødkappet og 

O, 1 barraband. 

P. Kammann, Røjumvej 80, Sønderborg. 

Sælges: Farvekanarier, avlsfugle 64/65, fastringede. 1,0 og 0,1 rødorange, 
orangerøde, orange isabel, rødagat samt enkelte elfenben fra internatio¬ 
nalt præmierede stammer. Gerne selvafhentere. Træffes lørdage og søn¬ 
dage. 

Broch-Lips, Jeppe Aakjærsvej 32, Aabyhøj, tlf. (061) 5 75 03. 

Købes: 1,0 (gerne flere) artsren harlekinvagtel. 

Poul Frandsen, Brønshøjvej 80, Kbhvn. Brh. Tlf. 71 79 25. 

Sælges: 2,3 turkisparakitter 1965 fra friluftsvoliere. 

Aksel Rasmussen, Vorup Boulevard 12, Vorup pr. Randers. 

GUNNARS FUGLEHAVE BORTLODNING: Billet nr. 2078, 1 par fugle 
værdi kr. 200,-; nr. 810 1 par fugle værdi kr. 100,-; nr. 995 1 par fugle 
værdi kr. 50,-. 

På grund af indtrufne misforståelser gør jeg høfligst opmærksom på, at 
prisforhøjelsen for »Tropefuglenes liv i fangenskab« og »Prydfjerkræ« 
fra 1. jan. 66 til henholdsvis kr. 200,- og kr. 150,- gælder uindbundne bø¬ 
ger; indbundne er forlængst udsolgt. 

Aage Poulsen, Søndergade 2, Skibby. 


DRIFTSREGNSKAB FOR FORENINGEN FOR FUGLEVENNER 
1. oktober 1964 - 30 . september 1965 


Kontingenter 1964/65 . 


9.342,00 





6.574,58 

15.916,58 


Renter af giro og bank. 



65,29 


Overskud fra udstilling. 



5.025,96 


Møder . 





Indkomst. 


1.650,00 



Annoncer . 

... 155,00 




Foredrag. 

... 245,50 




Lokaleleje. 

... 759,90 




Fugle til bankospil. 

,... 831,15 

1.991.55 


341,55 

Stuefuglene 





Trykning + oms... . . 

. 12.472,55 




A vispos tkon toret. 

... 2.413,88 




Telefon og porto .. 

913,80 




Redaktionshonorar. 

550,00 

L6.350,23 



Annoncer. 

... 3,310,00 




GI. årgange. 

126,25 

3.436,25 


12.913,98 

Porto. 




1,005,67 

Telefon og tryksager. 



34,00 

480,42 

Bestyrelsesmøder. 




80,00 

Overskud ved andespil. 



223,00 


Salg af emblemer. 



53,75 


Forsikringer ... . 




69,30 

Indkøb af emblemer. 




211,50 

Leje for opbevaring af udstillingmateriale (2 år) 


500,00 

Præmier, medaljer. 




731,50 

Kontingent C. 0. M. 




70,86 

Samarbejdet ... .. 




137,50 

Delegeret-møde Roskilde . 




164,96 

Reparation af fuglebure og indkøb af voliere 


755,06 

Storturen underskud. 




154,50 

Rejsegodtgørelse Rotterdam. 




300,00 

Blomster og kranse. 




178,00 

Udgift vedrørende udstilling 




260,55 

Driftsoverskud. 




2.963,23 




21.318,58 

21.318,58 

KAPITAL-KONTO 





Beholdning 1/10 64 . 


12.275,30 



Driftsoverskud. 


2.963,23 

15.238,53 


Kontingent 65/66. 



6.198,00 

21.436,53 

Kontingent 64/65. 




9.342,00 

Bankbog. 


6.773,73 



Postgiro. 


4.160,03 



Kontant. 


1.160,77 





12.094,53 


12.094,53 

AKTIVER IN NATURA 





Udstillingsinventar. 


1.792,26 



Pokaler. 


1.000,00 



To skrivemaskiner. 


580,00 



Bibliotek. 


225,00 



Emblemer, 37 stk. 

... 111,00 




Solgt 20 stk. 

... 53,75 

57 f 25 

3.654,51 





3.654,51 


Lynge, den 14. oktober 1965 

Helge Christensen, kasserer 

Revideret: /. Ulriksfeldt 

William Holm 



























































NU Fuglebade 

- i 2 størrelser 

Model „Mini“ til mindre volierer. 

Model „Grand" til storre volierer 

Kan betjenes med een hånd. 

Mål 40 60 cm. 

Mål 25 x 35 cm. 

Vanddybde: 0*40 mm. 

Vanddybde: 0*40 mm. 

Rumindhold: 4 1. kr. 24,00 

Rumindhold: 3 1. kr. 14,00 


Om fuglebadene opfylder alle 

Kendte fuglefolk siger: 

krav? 

„Det er simpelthen de bedste, 


oer nogensinde er fremstiller* 

Vi sender omgående overalt pr. 


efterkrav. 

Et fuglebad er også en god 

Fås kun i 

GAVEIDE! 

Søllested 

Isenkram 

N. P Christensen, tlf. 131 

Sollested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Køb, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter fisk. 

Venlig hilsen 

BROHOLM 



Morado 

STOREGADE 60 
HADERSLEV TLF25560 



Stort udvalg i 
TROPISKE FUGLE 
og FISK 

Skriv eller ring — 
vi sender overalt 


T 












Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 

Parkfugle 

Forskellige traner, prydgæs og 


rode flamingo, sorte svaner m. m. 

Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 


BRDR. LOTZHØFT’s EFTF. — Rinqstedqade 6-8 - Roskilde 

77/. (03) 35 32 07 - 35 00 61 Giro 42444 . GrundL 1865 . Import af fuglefrø 


Harzerblanding. 

- pr. kg. 

1,70 

Tropeblanding. 

. . - 

1,60 

Undulatblanding. 

— 

1,50 

Papegøjeblanding .. .. 


3,00 

Parakitblanding. 


2,60 

Tyrteldueblanding .. .. 

. . - 

1,40 

Vagtelblanding. 


2,00 

Vildfugleblanding .. .. 

. . - 

1,20 

Canariefrø. 

— 

1,50 

Hampefrø. 

. . — 

4,00 

Solsikke, stribet. 

— 

2,10 

Solsikke, små. 

. . -- 

2,10 

Solsikke, mixed. 

— 

2.10 

Solsikke, hvid. 

— 

2,60 

Valmuefrø, blåt. 

. . — 

4,00 


Ordrer på 25 kr. franko 4- efterkrav. 


Hirse, gul. 

. . pr. kg. 

1,05 

Hirse, hvid. 


1,50 

Hirse, rød. 

-- 

1,60 

Hirse, senegal. 

, . . . — 

1,50 

Hirse, mohar. ...... 

... - 

1,50 

Hirse, rød algier. 

... - 

1,85 

Hirse, japan. 

. . . - 

1,50 

Hirse, niger. 

. . . - 

2,00 

Kolbehirse. 

. . . - 

4,50 

Fuglerypte nr. 1 . . 

... — 

1.85 

Raps, sort. 


1,80 

Uafskallet ris. 

... - 

2,00 

Hvidgranfrø. 

... — 

6,85 

Tidselfrø. 

... - 

6,85 

Afskallet fodergræs.. . 

, . . . — 

3,00 

Skriv efter prisliste. 




Bladudv. Ansvarsh. red.: Albreeht-Møller, Christen Koids Alle 1, Kastrup 

































Frøhandler 

CHR. PETERSEN 

* 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

vare- og prisliste tilsendt 

Forsendes overalt i landet. 

Ved samlet køb for mindst 25 kr. 
franco levering + efterkrav 
Kvantumsrabat 


Holger Matthiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 






pSIiik' iækkerbidsken 

ScmmeSanlc 


en teskefuld bør blandes 1 
frøblandingen hverdag. 

Husk også at blande en knivspids 


lUIS'GRØNTFODER 


i KSlu'is'-km fif oderet-hverdag 

Vétek&ttMe,<xt;~ 
end 



( ^ 

Prøv at se 
I de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

_J 



















ALTID SUNDE OG RASKE FUGLE, NAR DE BRUGER 


Vitahvaft 


Delte moderne vitam huserede fuglefoder er det 

mest købte i Danmark 

Yitakraft er som selve naturen* ernæring til fuglene; »die sol¬ 
modne fro direkte fra d>renes hjemlande, men tilsat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

\OOLf TIPS. 

, De originale plomberede storforbrugerpaknmger pa 2 ,5 og 
5 kg er v .esentltg billigere for opdrættere og storforbrugere. 

De forskellige sorter VITAKRAFT-OPMADMNGSK)- 
* DtR garanterer opdrætterne meget fine revultiiter. 

Alle .irter fufllesywdomme k.m bekæmpes med den bekendte 
fusle-hjælp !ra v rtakraft. 

Forfart *r venligst brot harer hc s De t finifabardier elirr (Urer. te fan 
ven er air epnrief'ianr, rt 

UNICUM - UMBERTO NILSSON JUN. 

HOVN ITZN EJ 67A . KOBENHAN N F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 
Flyvebure 

t 

Yngl eb ure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf: 10184 . Saxogade 88 . København V 











